En af politiets helikoptere bevæger sig i øjeblikket over indre Østerbro.

Det sker som følge af en demonstration foran den britiske ambassade, oplyser Københavns Politi til TV 2 Lorry.

- Vi er til stede ved den britiske ambassede på Kastelsvej. Det sker i anledning af, at der er en gruppe, der hedder 'For Frihed', som demonstrerer. Det skal vi sikre, at de kan få lov til, da det er en lovlig anmeldt demonstration, siger Henrik Suhr, der er presseansvarlig hos Københavns Politi.

Læs også Politiker raser: Julebelysning taget som gidsel i antiislamisk dagsorden

Politiet anslår, at der er omkring 100 demonstranter ved den lovligt anmeldte demonstration.

Gruppen 'For Frihed', der tidligere gik under navnet PEGIDA, er kendt som en højrenationalistisk bevægelse, der er stærkt islam-kritiske.

Der var nogle, som skulle prøve, om de kunne lave rav i gaden med en moddemenstration, men det gav vi dem ikke lov til. Henrik Suhr, presseansvarlig hos Københavns Politi

I dag demonstrerer de foran Storbritanniens ambassade for frisættelsen af den islam-kritiske aktivist Tommy Robinson, der er blevet fængslet af de britiske myndigheder for at videregive mørklagt information fra retssager.

Politiets opgave er, at demonstranterne kan gennemføre demonstrationen uden at blive forstyrret.

- Det er det, vi har gjort. Der var nogle, som skulle prøve, om de kunne lave rav i gaden med en moddemonstration, men det gav vi dem ikke lov til, siger Henrik Suhr.

Bevægelsen 'For Frihed' demonstrer tirsdag aften d. 29. maj 2018 foran den britiske ambassade i København. Det har medført en moddemonstration og flere er anholdt. Foto: Presse-fotos.dk

To anholdt og ved moddemonstration

- Der er anholdt to for overtrædelse af ordensbekendtgørelsen. Det er, når man optræder voldeligt og upassende - og ikke vil flytte sig. Det får man en bødestraf for, siger han.

Henrik Suhr fra Københavns Politi oplyser desuden, at det er svært at fastslå, hvor mange moddemonstranter, der befinder sig omkring demonstrationen.

Bevægelsen 'For Frihed' demonstrer tirsdag aften d. 29. maj 2018 foran den britiske ambassade i København. Det har medført en moddemonstration og flere er anholdt. Foto: Presse-fotos.dk

Politiet har benyttet sig af en helikopter for at få et overblik over situationen. Samtidig er der betjente på gaden omkring demonstrationen.

Ifølge TV 2 Lorrys oplysninger er der blandt andet tale om to af politiets hollændervogne og flere skovvogne, der er kørt hurtigt gennem Østerbro.

Læs også Autonome smed æg og sten efter Hizb-ut-Tahrir moddemonstranter

For Frihed-demonstrationer har tidligere medført voldsomme moddemonstrationer fra det aktivistiske miljø i København. Blandt andet på Nørrebrogade, hvor flere også blev anholdt.

Bevægelsen 'For Frihed' demonstrer tirsdag aften d. 29. maj 2018 foran den britiske ambassade i København. Det har medført en moddemonstration og flere er anholdt. Foto: Presse-fotos.dk